9655 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

15 ΟΚΤΩΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

956 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εχτάσεως 1,676 στρεμμάτων στη θέση 
«Σπαθαριές» ή «Βάραγγα» περιφέρειας Δήμου Λευκάδας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης των πολεοδομικών ενοτήτων «Γει- 
τονιά 3» και «Γειτονιά 4» του Δήμου Καματερού (Αττικής) και 
αναθεώρηση σχεδίου σε συνεχόμενα τμήματα της ίδιας περιοχής 
καθώς καί σε περιοχή του Δήμου Ν. Λιοσίων... \2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1960 (1) 

Κήρυξη ως αναδασωτέας εχτάσεως 1,676 στρεμμάτων στη θέση «Σπα¬ 
θαριές» ή «Βάραγγα» περιφέρειας Δήμου Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
' Εχοντας υπόψη: 

1. Τις Δ/ξεις για διοικητική αποκέντρωση. 


2. Τις Δ/ξεις του άρθρου 117 παρ. 3 του Συντάγματος. 

3. Τις Δ/ξεις του Ν. 998/79 «περί προστασίας των δασών κ.λπ.» 
και ειδικότερα: α) Του άρθρου 41 παρ. I, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 1959/1.10.86 πρόταση της Δ/νσης Δασών Λευκάδας, 
αποφασίζουμε: 

Κηρύσσουμε αναδασωτέα, με σκοπό την πραστασία και επαναφορά της 
δασικής βλάστησης με φυσική αναγέννηση, την δασική έκταση εμβαδού 
1,676 στρ. που βρίσκεται στη θέση «Σπαθαριές» ή «Βάραγγα». 

Προσδιορίζεται από τα στοιχεία Α, Β, Γ, Δ, Ε, Ζ, Α, και έχει όρια: 

Ανατολικά: Με δάσος αείφυλλων πλατύφυλλων. 

Δυτικά: Με ελαιόκτημα. 

Βόρεια: Με δάσος αείφυλλων πλατύφυλλων. 

Νότια: Με δάσος αείφυλλων πλατυφύλλων. 

Όπως φαίνεται στο συνημμένο τοπογραφικό διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 1 Οκτώβρη 1986 
Η Νομάρχης 
Αθ. ΤΣΑΤΣΑΚΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

( 2 ) 

Έγκριση πολεοδομικής μελέτης των πολεοδομικών ενοτήτων «Γειτονιά 

3» και «Γειτονιά 4» του Δήμου Καματερού (Αττικής) και αναθεώ- 

ρηση σχεδίου σε συνεχόμενα τμήματα της ίδιας περιοχής καθώς 

και σε περιοχή του Δήμου Ν. Λιοσίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1984 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 
1, 4, 5, 6) 7 (παρ. 1, 2 και 4) και 43 (παρ. 3 και ΙΟ). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9 και 70. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 6, 7, 8, 9, 15, 16, 31 (παρ. 1). 

4. Τις διατάξεις του Ν. 1538/85 (ΦΕΚ 137/Α) και ειδικότερα το 
άρθρο 23 παράγρ. 1. 

5. Την αριθ. 19658/841/14.4.1983 απόφαση του Υπουργού Χωρο¬ 
ταξίας, Οικισμού και Περιβάλλοντος «κίνηση της διαδικασίας του Γενικού 
Πολεοδομικού Σχεδίου του ηπειρωτικού τμήματος Ανατολικής Αττικής» 
(ΦΕΚ 154/Δ/83), όπως διορθώθηκε με το ΦΕΚ 457/Δ/1984. 

6. Την αριθ. 86898/1985 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «χαρακτηρισμός ως πυ- 
κνοδομημένων των πολεοδομικών ενοτήτων «Γειτινιά 3» και «Γει¬ 
τονιά 4» του Δήμου Καματερού». 

7. Την αριθ. 53677/22.8.1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «έγκριση πολεοδομικής 
προμελέτης της πολεοδομικής ενότητας «Γειτονιά 3» και «Γειτονιά 
4» του Δήμου Καματερού (Αττικής)». 

8. τις αριθ. 104/1984, 125/1985 και 153/1985 γνωμοδοτήσεις 
του δημοτικού συμβουλίου Καματερού. 

9. Τις αριθ. 352/1985 και 440/1985 γνωμοδοτήσεις του 
δημοτικού συμβουλίου Ν. Λιοσίων. 

10. Την αριθ. 25/1986 γνωμοδότηση του συμβουλίου Χωροταξίας, 
Οικισμού και Περιβάλλοντος Νομαρχιακού Διαμερίσματος Δυτικής Αττικής. 

11. Τις αριθ. 34/1986 και 516/1986 γνωμοδοτήσεις του Συμβου¬ 
λίου της Επικράτειας, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται: 1) η αναθεώρηση του Δήμου Καματερού (Αττικής) βόρεια 
της οδού Αισώπου με τη δημιουργία νέων οικοδομικών τετραγώνων. 

2) Η αναθεώρηση του ρυμοτομικού σχεδίου Ν. Λιοσίων νότια των 
οδών Ελαιών και Νικοπόλεως και επί της οδού Καλπακίου με τη 
δημιουργία οικοδομήσιμων χώρων, χώρου κοινοχρήστου πρασίνου 
και χώρου στάθμευσης αυτοκινήτων. 

3) Τα πολεοδομικό σχέδιο των πολεοδομικών ενοτήτων «Γειτονιά 
3» και «Γειτονιά 4» του Δήμου Καματερού που το μεγαλύτερο τμήμα 
τους έχει χαρακτηρισθεί ως πυκνοδομημένο με την αριθ. 86898/1985 
απόφαση του Υπουργού Περιβάλλοντος, Χωροταξίας και Δημοσίων 
’ Εργων με τον καθορισμό οικοδομήσιμων χώρων, οδών, πεζοδρόμων, 
κοινοχρήστων πρασίνων, πλατειών, παιδικών χαρών, χώρων στάθμευ¬ 
σης αυτοκινήτων, χώρων βρεφονηπιακού σταθμού, χώρων νηπιαγω¬ 
γείου, χώρων δημοτικού σχολείου, χώρου νηπιαγωγείου — βρεφονη¬ 
πιακού σταθμού, χώρου κέντρου υγείας, χώρου πνευματικού κέντρου, 
χώρου δημαρχείου, χώρου πυρήνα αθλητισμού, χώρου αθλοπαιδειών, 
χώρου άλσους, όπως οι παραπάνω ρυθμίσεις φαίνονται στο δεκατέσσερα 
(14) χρωματισμένα θχετικά πρωτότυπα διαγράμματα σε κλίμακα 
1:1000, που θεωρήθηκαν από τον Προϊστάμενο της Δ/νσης Πολεοδο¬ 
μικών Εφαρμογών με την αριθ. 59261/1986 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Η περιοχή που χαρακτηρίσθηκε ως πυκνοδομημένη με την ανω¬ 
τέρω αριθ. 86898/85 απόφαση και της οποίας εγκρίνεται το 
πολεοδομικό σχέδιο με το άρθρο 1 παράγρ. 3 του παρόντος δ/τος, 
υπάγεται στις εισφορές σε γη των παραγράφων 4 και επόμενες 
του άρθρου 8 του Ν. 1337/1983. 

Άρθρο 3. 

Εγκρίνεται ο πολεδομικός κανονισμός των περιοχών «Γειτονιά 3» 
και «Γειτονιά 4» του Δήμου Καματερού των οποίων το σχέδιο εγκρίνε- 
ται με την παράγρ. 3 του άρθρου 1 του παρόντος και καθορίζονται 
και τροποποιούνται οι όροι και περιορισμοί δόμησης για τις περιοχές 


των οποίων το σχέδιο αναθεωρείται με τις παραγρ. 1 και 2 του άρθρου 
Γτου παρόντος όπως στα επόμενα άρθρα. 

Άρθρο 4. 

1. Στους οικοδομήσιμους χώρους των πολεοδομικών κέντρων 
με στοιχεία Κ και ΚΔ που περικλείονται με διπλή διακεκομμένη 
μαύρη γραμμή, όπως φαίνονται στα σχετικά διαγράμματα, επιτρέ¬ 
πονται οι παρακάτω χρήσεις γης: 

α) κατοικία, ξενώνες δυναμικού μικρότερου των 20 κλινών 
β) εμπορικά καταστήματα 
γ) γραφεία, διοίκηση 

δ) εστιατόρια, αναψυκτήρια, κέντρα διασκέδασης, ταβέρνες 
ε) χώροι συνάθροισης κοινού (θέατρα, κινηματογράφοι, αίθουσες συναυ¬ 
λιών κ.λπ.) 

στ) πολιτιστικά κτίρια (βιβλιοθήκες, αίθουσες εκθέσεων κ.λπ.) 
ζ) κτίρια εκπαίδευσης 
η) θρησκευτικοί χώροι 

θ) κτίρια κοινωνικής πρόνοιας (κέντρα υγείας, παιδικοί σταθμοί, οίκοι 
ευγηρίας κ.λπ.) 

ια) επαγγελματικά εργαστήρια (όπως προσδιορίζονται στην παράγραφο 
6 του άρθρου 1 και στσν_ πίνακα του άρθρου 2 του Π. Δ/τος 84/1984) 
ιβ) κτίρια και χώροι στάθμευσης 
ιγ)δ πρατήρια βενζίνης 
ιδ) παιδικές χαρές. 

"2. Στην υπόλοιπη περιοχή ορίζεται η χρήση της γενικής κατοικίας και 
ειδικότερα: 

α) κατοικία και ξενώνες δυναμικού μικρότερου των 20 κλινών 
β) εμπορικά καταστήματα εξυπηρέτησης καθημερινών αναγκών της 
περιοχής όπως φαρμακεία, καταστήματα ψιλικών, γαλακτοπωλεία, 
αρτοποιία και καφενεία επιφάνειας 50 τετρ. μέτρων σε κάθε οικόπεδο 
και μόνο στο ισόγειο των οικοδομών 
γ) εστιατόρια, αναψυκτήρια 
δ) χώροι συνάθροισης κοινού 
ε) πολιτιστικά κέντρα 
στ) κτίρια εκπαίδευσης ■ 
ζ) θρησκευτικοί χώροι 
η) κτίρια κοινωνικής πρόνοιας 
θ) κτίρια περιθάλψεως 

ια) επαγγελματικά εργαστήρια (όπως προσδιορίζονται στην παράγρ. 6 
του άρθρου 1 και στον πίνακα τού άρθρου 2 του Π. Δ/τος 84/1984) 
(ΦΕΚ.35/Α). 

ιβ) κτίρια και χώροι στάθμευσης 
ιγ) παιδικές χαρές 
ιδ) αθλητικές εγκαταστάσεις 
ιε) πρατήρια βενζίνης. 

Άρθρο 5. 

1. Σ’ όλο το ύψος του ισογείου των οικοδομών που βρίσκονται στις 
περιοχές των πολεοδομικών κέντρων (Κ, ΚΔ) επιβάλλεται παρόδια 
στοά πλάτους τεσσάρων (4) μέτρων, όπως φαίνεται με κόκκινη διακε¬ 
κομμένη γραμμή σε τέσσερα (4) από τα παραπάνω διαγράμματα. 

2. Επιβάλλεται προκήπιο στην πρόσοψη των οικοπέδων οικοδομημέ- 
νων ή μη που βρίσκονται στις περιοχές των οποίων εγκρίνεται το 
πολεοδομικό σχέδιο και η αναθεώρηση με το άρθρο 1 του παρόντος 
πλάτους δύο (2) και τριών (3) μέτρων επί πεζοδρόμων και κοινοχρή¬ 
στων χώρων και πλάτους τεσσάρων (4) και έξι (64 μέτρων επί αυτοκι¬ 
νητοδρόμων όπως φαίνεται στα ίδια παραπάνω διαγράμματα. 

Άρθρο 6. 

Τα ελάχιστα όρια εμβαδού και διαστάσεων καθώς και οι όροι και 
περιορισμοί δόμησης των οικοπέδων ορίζονται κατά τομείς Α, Β, Δ, 
Ε, Η, Θ που φαίνονται στα ίδια διαγράμματα ως εξής: 

Α. Τομέας Α . 

1) Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν : πεντακόσια (500) τ.μ. 

2) Κατά παρέκκλιση της προηγούμενης παραγράφου: 

α) Θεωρούνται άρτια και οικοδομήσιμα τα οικόπεδα τα οποία κατά 
τη δημοσίευση του παρόντος έχουν: 

— Ελάχιστο πρόσωπο: οκτώ (8) μέτρα. 

— Ελάχιστο εμβαδόν: εκατόν είκοσι (120) τ.μ. και 

β) Μετά την έγκριση της οριστικής πράξης εφαρμογής της πολεοδο¬ 
μικής μελέτης όλες οι ιδιοκτησίες θεωρούνται άρτιες και οικοδομήσιμες 
με όποιες διαστάσεις εμφανίζονται στην πράξη εφαρμογής. 

3) Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σ’ 

αυτά εγγράφεται κάτοψη κτιρίου, με ελάχιστη επιφάνεια πενήντα (50) 
τ.μ. και ελάχιστη διάσταση πέντε (5) μ. 

4) Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

5) Μέγιστο επιτρεπόμενο ύψος των κτιρίων επτάμισυ (7,50) μ. 

6) Επιτρέπεται η κατασκευή σε εσοχή ορόφου χωρίς υπέρβαση του 
συντελεστή δόμησης και χωρίς κανένα σημείο του κτιρίου να υπερβαίνει 
τα ένδεκα (11) μέτρα από το φυσικό έδαφος, μόνο στην περίπτωση 
που αυτό επιβάλλεται λόγω κλίσεως του εδάφους και κατά την κρίση 
της αρμόδιας πολεοδομικής αρχής. 

7) Επιτρέπεται πάνω από το μέγιστο ύψος του κτιρίου η κατασκευή 
στηθαίου με μέγιστο ύψος 1,10 μ. απόληξης κλιμακοστασίου με μέγι¬ 
στο ύψος 2,20 μέτρα και στέγης με μέγιστο ύψος 2,10 μέτρα. 

Β. Τομέας Β. 

1) Ελάχιστο πρόσωπο: δεκαπέντε (15) μέτρα. 

2) Ελάχιστο εμβαδόν: πεντακόσια (500) τ.μ. 

2) Κατά παρέκκλιση της προηγούμενης παραγράφου: . 

α) Θεωρούνται άρτια και οικοδομήσιμα τα οικόπεδα τα όποια κατά 
τη δημοσίευση του παρόντος έχουν: 

— Ελάχιστο πρόσωπο: οκτώ (8) μέτρα. 

— Ελάχιστο εμβαδόν: εκατόν είκοσι (120) τ.μ. και 

β) Μετά την έγκριση της οριστικής πράξης εφαρμογής της πολεοδο¬ 
μικής μελέτης όλες οι ιδιοκτησίες θεωρούνται άρτιες και οικοδομήσιμες 
με όποιες διαστάσεις εμφανίζονται στην πράξη εφαρμογής. 

3) Επιπλέον ίων διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη διάσταση πέντε (5) μ. 

4) Μέγιστο ποσοστό κάλυψης των οικοπέδων πενήντα τοις εκατό (50%) 
της επιφάνειας τους. 

5) Μέγιστο επιτρεπόμενο ύψος των κτιρίων επτάμισυ (7,50) μέτρα. 

6) Επιτρέπεται η κατασκευή σε εσοχή ορόφου χωρίς υπέρβαση του 
συντελεστή δόμησης και χωρίς κανένα σημείο του κτιρίου να υπερβαίνει 
τα έντεκα (11) μέτρα από το φυσικό έδαφος, μόνο στην περίπτωση 
που αυτό επιβάλλεται λόγω κλίσης του εδάφους και κατά την κρίση 
της αρμόδιας πολεοδομικής αρχής. 

7) Επιτρέπεται πάνω από το μέγιστο ύψος του κτιρίου ή κατασκευή 
στηθαίου με μέγιστο ύψος 1,10 μ. απόληξης κλιμακοστασίου με μέγι¬ 
στο ύψος 2,20 μ. και στέγης με μέγιστο ύψος 2,10 μ. 

Γ. Τομέας Δ που υπάγεται στην περιοχή της οποίας αναθεωρείται το σχέ¬ 
διο. 

1) Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ.μ. 

2) Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα που κατά τη δημοσίευση 
του παρόντος διατάγματος έχουν: 

— Ελάχιστο πρόσωπο: έξι (6) μέτρα. 

— Ελάχιστο εμβαδόν: εκατόν δέκα (110) τ.μ. 

3) Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

4) Μέγιστο επιτρεπόμενο ύψος των κτιρίων δέκα και μισό (10,50) μέτρα. 

5) Επιτρέπεται πάνω από το μέγιστο ύψος του κτιρίου η κατασκευή 
στηθαίου μεγίστου ύψους 1,10 μ. και απόληξης κλιμακοστασίου με 
μέγιστο ύψος 2,20 μ. Σε περίπτωση κατασκευής κεκλιμένης στέγης 
το κατά τα ανωτέρω μέγιστο ύψος προσαυξάνεται κατά 2,10 μέτρα. 

Δ. Τομέας Ε, 

1) Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) τ.μ. 

2) Κατά παρέκκλιση της προηγουμένης παραγράφου: 

α) Θεωρούνται άρτια και οικοδομήσιμα τα οικόπεδα τα οποία κατά 
τη δημοσίευση του παρόντος έχουν: 

— Ελάχιστο πρόσωπο: οκτώ (8) μέτρα. 

— Ελάχιστο εμβαδόν: εκατόν είκοσι (120) τ.μ. 

β) Μετά την έγκριση της οριστικής πράξης εφαρμογής της πολεοδο¬ 
μικής μελέτης όλες οι ιδιοκτησίες θεωρούνται άρτιες και οικοδομήσιμες 
με όποιες διαστάσεις εμφανίζονται στην πράξη εφαρμογής, 

3) Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη διάσταση πέντε (5) μέτρα. 

4) Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

5) Μέγιστο επιτρεπόμενο ύψος των κτιρίων οκτώ μέτρα και εξήντα 
έκατοστά (8,60). 


6) Επιτρέπεται η κατασκευή σε εσοχή ορόφου, χωρίς υπέρβαση του 
συντελεστή δόμησης και χωρίς κανένα σημείο του κτιρίου να υπερβαίνει τα 
11 μέτρα από το φυσικό έδαφος μόνο στην περίπτωση που αυτό επιβάλλεται 
λόγω κλίσεως του εδάφους και κατά την κρίση της πολεοδομικής αρχής. 

7) Μέγιστο ελεύθερο ύψος του ισογείου καθορίζονται τα πέντε (5) μέτρα. 

8) Πάνω από το μέγιστο ύψος του κτιρίου επιτρέπεται μόνο η 
κατασκευή στηθαίου με μέγιστο ύψος 1,10 μέτρα και απόληξης κλιμα¬ 
κοστασίου με μέγιστο ύψος 2,20 μέτρα. 

Ε. Τομέας Η που υπάγεται στην περιοχή της οποίας το σχέδιο (αναθεωρεί¬ 
ται. 

1) Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ.μ. 

2) . Κατά παρέκκλιση της προηγουμένης παραγράφου θεωρού¬ 
νται άρτια και οικοδομήσιμα τα οικόπεδα που κατά τη δημοσίευση 
του,παρόντος διατάγματος έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3) Μέγισιο ποσοστό κάλυψης εξήντα τοις εκατό (60%) της επιφάνειας 
τους. 

4) Μέγιστο επιτρεπόμενο ύψος των κτιρίων δέκα μέτρα και πενήντα 
εκατοστά (10,50). 

5) Πάνω από το μέγιστο ύψος του κτιρίου επιτρέπεται μόνο η κατασκευή' 
στηθαίου με μέγιστο ύψος 1,10 μ. και απόληξης κλιμακοστασίου με μέγιστο 
ύψος 2,20 μέτρα. Σε περίπτωση κατασκευής κεκλιμένης στέγης το παρα¬ 
πάνω μέγιστο ύψος του κτιρίου προσαυξάνεται κατά 2,10 μέτρα. 

ΣΤ. Τομέας Θ που υπάγεται στην περιοχή της οποίας (αναθεωρείται το 
σχέδιο. 

1) Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2) Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα που κατά τη δημοσίευση 
του παρόντος διατάγματος έχουν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό δέκα (110) τ.μ. 

3) Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

4) Μέγιστο επιτρεπόμενο ύψος των κτιρίων επτά μέτρα και 
πενήντα εκατοστά (7,50) μέτρα. 

5) Πάνω από το μέγιστο ύψος του κτιρίου επιτρέπεται η κατασκευή 
στηθαίου με μέγιστο ύψος 1,10 μ. και απόληξης κλιμακοστασίου με 
μέγιστο ύψος 2,20 μέτρα. Σε περίπτωση κατασκευής κεκλιμένης στέ¬ 
γης το παραπάνω μέγιστο ύψος προσαυξάνεται κατά 2,10 μέτρα. 

Άρθρο 7. 

1. Οι συντελεστές δόμησης της περιοχής καθορίζονται κατά τομείς 
I, II και III όπως φαίνεται στα παραπάνω σχέδια ως ακολούθως: 

Α. Τομέας I. 

Συντελεστής δόμησης: οκτώ δέκατα (0,8). 

Β. Τομέας II. 

Συντελεστής δόμησης: έξι δέκατα (0,6). 

Γ. Τομέας III που υπάγεται στην περιοχή της οποίας το σχέδιο αναθεο> 
ρείται. 

Συντελεστής δόμησης: ένα και έξι δέκατα (1,6). 

2. Κατ’ εξαίρεση της προηγουμένης παραγράφου για τις περιο¬ 
χές των οποίων εγκρίνεται το πολεοδομικό σχέδιο ορίζεται συντελε¬ 
στής δόμησης ένα και τέσσερα δέκατα (1,4) για οικόπεδα εμβαδού 
μικρότερου των 150 τ.μ. εφόσον η συνολική επιφάνεια ορόφων 
δεν υπερβαίνει τα εκατόν είκοσι (120) τετρ. μέτρα. Η εξαίρεση 
αυτή έχει εφαρμογή μόνο σε οικόπεδα που έχουν προκύψει από 
κατάτμηση μέχρι τις 10.3.1982. 

Άρθρο 8. 

Επιβάλλονται οι παρακάτω μορφολογικοί όροι δόμησης σε όλα τα 
κτίρια των περιοχών «Γειτονιά 3» και «Γειτονιά 4» εκτός από τα κτίρια 
που προορίζονται για ειδικές χρήσεις. 

1. Απαγορεύεται η κατασκευή κτιρίων επί υποστηλωμάτων ΡΙΕΟΤΙδ. 

2. Απαγορεύεται η κατασκευή περιμετρικών ανοικτών εξωστών 
(μπαλκόνια). Η ελάχιστη απόσταη ανοικτού εξώστη από τα όρια της 
όψης ή τμήματος όψης του κτιρίου ορίζεται σε ενάμισυ (1,50) μέτρα. 

Το μέγιστο μήκος ανοικτού εξώστη ορίζεται σε πέντε (5,00) μέτρα και η 
ελάχιστη απόσταση δύο ανοικτών εξωστών μεταξύ τους σε ενάμισυ (1,50) μέ- 
τρα. · 

Απαγορεύεται η κατασκευή ανοικτού εξώστη στο δώμα του κτιρίου. 

3. Επιτρέπεται η κατασκευή ορόφου σε εσοχή ελάχιστου βάθους 
δυόμισυ μέτρα (2,50) από την όψη του κτιρίου. 

4. Στον ακάλυπτο χώρο του οικοπέδου επιτρέπονται μόνο οι αναγκαίες 
εσκαφές και επιχώσεις χωρίς την αλλοίωση της μορφολογίας του εδά¬ 
φους. Σε περίπτωση κεκλιμένου εδάφους και πάντοτε με τον προηγούμενο 
περιορισμό επιτρέπεται η κατασκευή αναλλειματικών τοίχων ή πρανών 
μέγιστου ύψους ενάμισυ (1,50) μέτρα. 

5. Το μέγιστο ύψος κτιστής περίφραξης των ιδιοκτησιών επί των ορίων 
τους με τους κοινόχρηστους χώρους καθορίζεται σέ ένα (1,00) μέτρα. 
Πέραν αυτού επιτρέπεται μόνο η κατασκευή κιγκλιδώματος μέχρι ολικού 
ύψους ενός μέτρου και σαράντα εκατοστών του μέτρου (1,40) μ. Το ίδιο 
ισχύει για τα τμήαμτα των περιφράξεων που εμπίπτουν στον χώρο της 
πρασιάς. Σε περίπτωση κλίσεως της οδού η όλη περιτοίχιαη κατασκευάζε¬ 
ται κλιμακωτή έχοντας το υψηλότερο σημειό της δύο (2) μέτρα. 

6. Οι χώροι στάθμευσης που αποτελούν εσοχές αυτοκινητοδρόμων, 
χωρίζονται από το οδόστρωμα με χαμηλό ρείθρο και περιβάλλονται 
κατά μήκος των ρυμοτομικών γραμμών προς το οικοδομικό τετράγωνο 
πεζοδρόμιο ελάχιστου πλάτους 1,25 μ. 

Άρθρο 9. 

Οι όροι και περιορισμοί δόμησης των κοινωφελών χώρων που αναφέ- 
ρονται στο άρθρο 1 του παρόντος καθορίζονται ως εξής: 

Α. Νηπιαγωγεία. 

1. Μέγιστο ποσοστό κάλυψης εξήντα τοις εκατό (60%) της επιφάνειας 
κάθε χώρου. 

2. Συντελεστής δόμησης έξι δέκατα (0,6). 

3. Μέγιστο ύψος του κτιρίου επτάμισυ (7,50) μέτρα. 

4. Ελάχιστη απόσταστη του κτιρίου από τα όρια ιδιοκτησίας και τις 
ρυμοτομικές γραμμές τέσσερα (4) μέτρα. 

Β. Δημοτικά σχολεία. 

1. Μέγιστο ποσοστό κάλυψης εξήντα (60%) τοις εκατό της επιφάνειας 
κάθε χώρου. 

2. Συντελεστής δόμησης έξι δέκατα (0,6). 

3. Μέγιστο ύψος των κτιρίων εννέα μέτρα και τριάντα εκατοστά (9,30). 

4. Ελάχιστη απόσταση κτιρίου από τα όρια ιδιοκτησίας και τις 
ρυμοτομικές γραμμές τέσσερα (4) μέτρα. 

Γ. Βρεφονηπιακοί σταθμοί. 

1. Μέγιστο ποσοστό κάλυψης σαράντα τοις εκατό (40%) τη; επιφάνειας 
του χώρου. 

2. Συντελεστής δόμησης τέσσερα δέκατα (0,4). 

3. Μέγιστο επιτρεπόμενο ύψος του κτιρίου επτάμισυ (7,50) μέτρα. 


Δ. Κέντρο υγείας. 

1. Μέγιστο ποσοστό κάλυψης σαράντα (40%) τοις εκατό της επιφάνειας 
του χώρου. 

2. Συντελεστής δόμησης έξι δέκατα (0,6). 

3. Μέγιστο επιτρεπόμενο ύψος του κτιρίου εννέα μέτρα και τριάντα εκατοστά 
(9,30). 

4. Ελάχιστη απόσταση κτιρίου από το όριο ιδιοκτησίας και τις 
ρυμοτομικές γραμμές τέσσερα (4) μέτρα. 

Ε. Δημαρχείο. 

1. Μέγιστο ποσοστό κάλυψης πενήντα (50%) τοις εκατό της επιφάνειας 
του χώρου. 

2. Συντελεστής δόμησης πέντε δέκατα (0,5). 

3. Μέγιστο επιτρεπόμενο ύψος του κτιρίου εννέα μέτρα και τριάντα εκατοστά 

(9,30). 

4. Ελάχιστη απόσταση κτιρίου από ας ρυμοτομικές γραμμές τέσσερα (4) μέ¬ 
τρα. 

ΣΤ. Πνευματικό κέντρο. 

1. Μέγιστο ποσοστό κάλυψης εξήντα τοις εκατό (60%) της επιφάνειας του 
χώρου. 

2. Συντελεστής δόμησης: ένα και είκοσι εκατοστά (1,20). 

3. Μέγιστο επιτρεπόμενο ύψος κτιρίου δωδεκάμισυ (12,50) μέτρα. 

4. Ελάχιστη απόσταση κτιρίου από τις ρυμοτομικές γραμμές έξι (6) μέτρα. 

Άρθρο 10. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας κοκ Δημοσίων 'Είργων, 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1986 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

